section_heading: Životopis
paragraph_text: Jedan je od prvih Hrvata koji se vratio u Bugojno. Zajedno s obitelji vratio se 1998. godine. Kalaica je posvjedočio da im je tadašnji visoki predstavnik Carlos Westendorp vratio stanove. Od povratka obnašao visoke lokalne dužnosti. Bio je načelnik Ureda za obranu i predsjednik Općinskoga vijeća. Hrvatskim je političarima prigovorio da ne može reći da su ga zvali i zanimali se za stanje u Bugojnu niti ga pitali treba li tamošnjim Hrvatima što. Ističe ulogu Katoličke Crkve, odnosno fratara koji su i u ratu i nakon njega uvijek bili uz hrvatski narod.